Greek Legal Document

Category: 0

Content:
34. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ, ΒΙΟΜΗΧΑΝΙΑΣ  ΚΑΙ ΕΝΕΡΓΕΙΑΣ ΚΑΙ ΣΥΓΚΟΙΝΩΝΙΩΝ Αριθ. 68601/9708/1918 της 7/22 Νοεμ.  1978 (ΦΕΚ Β' 1019) Περί αδειών εισόδου αεροσκαφών εντός ζωνών ασφαλείας. Έχοντες υπ' όψει: 1.Τας διατάξεις του Νόμ. 468/76. 2.Τας διατάξεις των Ν.Δ. 714/1970 και Β.Δ. 83/1972 "περί της Υπηρεσίας Πολιτικής Αεροπορίας". 3.Τας διατάξεις του Νόμ. 211/1947 "περί κυρώσεως της εν Σικάγω υπογραφείσης την 9-12-1944 συμβάσεως, περί Διεθνούς Πολιτικής Αεροπορίας, αποφασίζομεν: 1.Η Διεύθυνσις Εναερίου Κυκλοφορίας της Υπηρεσίας Πολιτικής Αεροπορίας (ΔΕΚ και ΥΠΑ) είναι το αρμόδιον όργανον δια την έκδοσιν της υπό του άρθρ. 37 παρ. 2 του Νόμ. 468/76 προβλεπομένης ειδικής αδείας εισόδου των πάσης φύσεως αεροσκαφών (αεροπλάνων, υδροπλάνων, ελικοπτέρων κλπ.) εντός της ζώνης ασφαλείας της καθοριζομένης υπό της ειρημένης διατάξεως, ήτοι εναερίου χώρου ακτίνος πεντακοσίων μέτρων, υπολογιζομένων υπό των ακραίων σημείων των μονίμων ή προσωρινών θαλασσίων εγκαταστάσεων ή πλωτών κατασκευών των προοριζομένων δι' εργασίας ερεύνης ή εκμεταλλεύσεως υδρογονανθράκων και ευρισκομένων εντός των χωρικών υδάτων ή επί της υφαλοκρηπίδος της Χώρας. 2.Δια την χορήγησιν της αδείας απαιτείται η υποβολή αιτήσεως υπό του ενδιαφερομένου εις την Διεύθυνσιν Εναερίου Κυκλοφορίας της ΥΠΑ προ πέντε τουλάχιστον εργασίμων ημερών, πλην της περιπτώσεως καθ' ην η αίτησις συνοδεύεται υπό εγγράφου συναινέσεως, του κατά το άρθρ. 10 του Νόμ. 468/1976 Αναδόχου, οπότε αύτη υποβάλλεται προ τριών τουλάχιστον εργασίμων ημερών. 3.Εις την αίτησιν, δέον όπως αναγράφωνται: α)Τα πλήρη στοιχεία του αεροσκάφους, δια το οποίον ζητείται η άδεια εισόδου, η πιθανή διάρκεια χρησιμοποιήσεως της αδείας και, προκειμένου περί απλής διελεύσεως, ο τόπος προελεύσεως και ο τόπος προορισμού, και  β)Τα πλήρη στοιχεία των επιβαινόντων ατόμων, ως ονοματεπώνυμον, στοιχεία δελτίου ταυτότητος, εθνικότης, ιδιότης ως και η πιθανή διάρκεια χρησιμοποιήσεως της αδείας. 4.Η αρμοδία Διεύθυνσις Εναερίου Κυκλοφορίας χορηγεί την άδειαν μετά σύμφωνον γνώμην του, συμφώνως προς τας διατάξεις του Νόμ. 468/76, κατά περίπτωσιν Εργοδότου ή Εκμισθωτού (Δημοσίου ή Δ.Ε.Π.). Εάν η αίτησις συνοδεύεται υπό εγγράφου συναινέσεως του, κατά τα ανωτέρω, Αναδόχου, δεν απαιτείται γνώμη του κατά περίπτωσιν Εργοδότου ή Εκμισθωτού δια την χορήγησιν της αδείας. 5.Εις εκτάκτους περιπτώσεις, όταν εκ της φύσεως των πραγμάτων δεν είναι δυνατή η τήρησις της εν παρ. 2 της παρούσης προθεσμίας, εις την αίτησιν δέον όπως αναγράφεται και ο λόγος ο καθιστών αναγκαίαν την χορήγησιν αδείας προ της παρόδου της προθεσμίας ταύτης. 6.Προκειμένου περί ατόμων και πάσης φύσεως αεροσκαφών χρησιμοποιουμένων υπό: α)της Δ.Ε.Π. και των εργολάβων και υπεργολάβων αυτής, οσάκις η Δ.Ε.Π. ενεργεί εργασίας ερεύνης και εκμεταλλεύσεως υδρογονανθράκων δι' αυτεπιστασίας, συμφώνως προς την περίπτ. α' της παρ. 4 του άρθρ. 5 του Νόμ. 468/76, β)του Δημοσίου και της Δ.Ε.Π. δια την παρακολούθησιν των εκτελουμένων υπό του Αναδόχου εργασιών ερεύνης και εκμεταλλεύσεως υδρογονανθράκων, και γ)του Δημοσίου δια λόγους δημοσίου συμφέροντος, η άδεια χορηγείται είτε: α)κατόπιν αιτήσεως του ενδιαφερομένου, συνοδευομένης υπό γνώμης της Δ.Ε.Π. είτε β)κατόπιν αιτήσεως της Δ.Ε.Π. 7.Εάν τα αεροσκάφη πρόκειται να προσθαλασσωθούν εντός της ζώνης ασφαλείας η ΔΕΚ της ΥΠΑ γνωστοποιεί εγκαίρως δια τηλετυπικού σήματος την αρμοδίαν λιμενικήν αρχήν περί της χορηγηθείσης αδείας και περί των πλήρων στοιχείων του αεροσκάφους και των επιβαινόντων αυτού. 8.Η άδεια χορηγείται είτε δια μίαν είτε δια πλείονας εισόδους είτε δι' ωρισμένου χρόνου, αναλόγως του σκοπού, δια τον οποίον αύτη ζητείται. Κατά την χορήγησιν της αδείας η ΔΕΚ της ΥΠΑ δύναται να θέτη περιορισμούς αφορώντας τα αεροσκάφη ή τους επιβαίνοντας τούτων ή τους εν γένει επισκέπτας απαραιτήτους κατά την κρίσιν αυτής, δια την ασφάλειαν και την ομαλήν λειτουργίαν των εντός της ζώνης ασφαλείας εγκαταστάσεων ή δια την ασφάλειαν των πάσης φύσεως αεροσκαφών. Οι περιορισμοί ούτοι δύνανται ιδία να αφορούν την χρησιμοποιηθησομένην διαδρομήν, αεροδιάδρομον ή τον χώρον προσγειώσεως ή προσθαλασσώσεως. Η αρμοδία λιμενική αρχή δύναται να θέτη εντός των πλαισίων της αρμοδιότητός της περιορισμούς αφορώντας τα προσθαλασσούμενα αεροσκάφη και τους επιβαίνοντας αυτών απαραιτήτους κατά την κρίσιν της, δια την ασφάλειαν και ομαλήν λειτουργίαν των εντός της  ζώνης (Μετά τη σελ. 686,2082) Σελ. 686,2083 Τεύχος 697 - Σελ. 77 Υδρογονάνθρακες 13.Μ.κ.33-34 ασφαλείας εγκαταστάσεων ως και δια την τήρησιν της δημοσίας τάξεως και ασφαλείας. Οι περιορισμοί ούτοι δύνανται ιδία να αφορούν τα σημεία προσθαλασσώσεως, αποθαλασσώσεως και παραμονής των αεροσκαφών, αποβιβάσεως και επιβιβάσεως των επιβαινόντων. 9.Οι παραβάται της παρούσης τιμωρούνται δυνάμει του άρθρ. 37 παρ. 2 του Νόμ. 468/76, συμφώνως προς το άρθρ. 458 του Π.Κ. 10.Κατόπιν αιτήσεως του Αναδόχου, διαβιβαζομένης δια του Υπουργείου Βιομηχανίας και Ενεργείας και μετά σύμφωνον γνώμην του κατά περίπτωσιν Εργοδότου ή Εκμισθωτού (Δημοσίου ή Δ.Ε.Π.) ή κατόπιν αιτήσεως του κατά περίπτωσιν Εργοδότου ή Εκμισθωτού (Δημοσίου ή Δ.Ε.Π.) είναι δυνατόν να κηρυχθή υπό της υπηρεσίας Πολιτικής Αεροπορίας ως επικίνδυνος περιοχή ο υπεράνω της ζώνης ασφαλείας χώρος, συμφώνως προς τας ισχυούσας νομοθεσίαν και διαδικασίαν. Η παρούσα δημοσιευθήτω δια της Εφημερίδος της Κυβερνήσεως.